Charo

:*Iste articlo tracta sobre *'Charo** que ye un lugar en o [[A Fueva (municipio)|municipio d'a Fueva]]. Ta altros usos de «Charo» se veiga **Charo (desambigación)**.''


**Charo** (/'tʃaɾo/) ye un [[lugar]] [[Aragón|aragonés]] d'o [[municipio]] d'[[A Fueva (municipio)|a Fueva]], en a [[Comarcas d'Aragón|comarca]] de [[Sobrarbe]] y a provincia de [[provincia de Uesca|Uesca]]. A suya [[Población humana|población]] ye de 36 habitants ([[2011]]).

Va estar a [[capital (politica)|cabecera]] d'un municipio, que tamién heba nombre Charo, dica que o van absorver en o [[Muro de Roda (municipio)|municipio de Muro de Roda]] cara ta 1857.

==Cheografía y historia==

Charo se troba en alto en un [[sarrato]] d'o [[tozal de Charo|tozal homonimo]], en as [[garra (orografía)|garras]] en sud-este, cosirando dende a suya posición a fondonada de [[a Fueva]]. Dende o lugar, se vei [[Tierrantona]] por debaixo, y tot o solano de [[Ranyín]] con os cinco nuclios de población (Ranyin, [[o Lumo de Ranyín]], [[A Lueza (Charo)|a Lueza]], [[Solipueyo]] y [[Buetas]]) que o forman, chusto en a [[cuentra]] de o [[barranco d'a Usía]].

Se o documenta con o nombre escrito como «''Jaro''» en os textos [[Edat meya|medievals]], pus que a «[[i larga]]» yera la grafía habitual ta o [[fonema]] [tʃ] en [[aragonés medieval]]. Va estar cabecera de municipio dende os primers [[censo]]s modernos en [[1834]] dica a suya absorción en o [[Muro de Roda (municipio)|municipio de Muro de Roda]] en o periodo 1842-1857. Tamién feban parte d'o suyo municipio as aldeyas historicas de [[A Lueza (Charo)|a Lueza]] y [[O Pocino de Charo|o Pocino]], que con Charo se van achuntar en Muro de Roda. Como toz os nuclios de Muro de Roda, Charo, a Lueza y o Pocino s'achuntón en [[A Fueva (municipio)|o municipio actual d'a Fueva]] en a [[anyos 1960|decada de 1960]].

===Urbanistica===
Forman o lugar dos barrios; o mas alto ye mas nuevo y se forma de cualques casas, o barrio d'abaixo ye o nuclio primordial, y tiene una caracteristica forma defensiva. O barrio viello consta d'una carrera sola que l'atraviese, y unaltra que l'arrodeya por o costau de l'este. Todas as casas se troban d'entre ixas dos carreras, presentando o culo a la carrera d'afuera, y con a [[frontera]] principal ta la carrera interior, en a que se concaran, por o costau de l'ueste, bellas [[borda]]s que cierran a estructura d'o lugar.

D'una forma que recorda muitismo a la estructura d'[[o Pueyo d'Araguás]], a dentrada principal ta lugar ye a que mira ta la fueva de debaixo y pasa por una [[arcada]] por debaixo d'o [[casal (edificio)|casal]] fuerte principal, que en Charo ye ''Casa Baltasar'', que por a frontera d'afuera presenta una gran [[torre albarrana]] de cuatro pisos d'alta que serviba ta guardar l'acceso. L'altra dentrada, menor, yera por o canto an que ye a [[ilesia (edificio)|ilesieta]] primera, que anque se tracta d'una construcción modesta, d'o [[sieglo XVI]] y en l'actualidat destinada ta borda, tiene [[aspillera]]s y belaltras formas de defensa ta cubrir a dentrada ta lugar por ixa parte. Ista altra dentrada, anque en l'actualidat ye descubierta, conserva sinyals (una [[viga]] rompida) que fan pensar que enantes tamién podeba estar cerrada con bella planta superior fendo arcada por ixe acceso.

A [[ilesia parroquial]] de Charo, encara funcional, ye una construcción mas tardana. Se troba desalpartada de lugar bellas docenas de metros, en a baixant d'o sarrato cara t'[[Aluchán]]. O [[campanal]] se piensa que podría haber estau una [[torraza]] d'antes que no torre d'a ilesia.

== Topomimia ==
Seguntes [[Agustín Ubieto Arteta]] s'escribe ''Iaro'' en [[1098]], ''Jaro'' en [[fogache]] de [[fogache de 1495|1495]]) y [[1646]], formas lochicas en a [[ortografía de l'aragonés medieval|grafía medieval]], que feba servir a ''j'' u a ''i'' pa representar l'actual fonema que s'escribe con o [[digrafo ch]]. S'escribe ''Charo'' dende [[1713]].

==Demografía==


==Imáchens==
<gallery>
Imachen:43.Charo.JPG|L'actual dentrada ta lugar ye por o costau contrario a como yera o camín tradicional.
Imachen:44.Charo.JPG|A ilesieta viella, actualment en desuso.
Imachen:45.Charo.JPG|''Casa Baltasar'' guarda a dentrada tradicional ta lugar.
Imachen:47.Charo.JPG|L'[[arcada]] por debaixo de ''casa Baltasar''.
Imachen:50.Charo.JPG|A sola [[carrera]] de o [[barrio]] viello.
Imachen:51.Charo.JPG|Una casa de [[turismo rural]], con o nombre en [[idioma aragonés|aragonés]].
Imachen:54.Charo.JPG|Una viga [[quera]]da a'l canto d'a ilesia viella fa pensar en unaltra arcada ta defender por ixe costau.
Imachen:53.Charo.JPG|Inscripcions en a ilesieta viella ([[sieglo XVI]]).
</gallery>

==Fiestas==
*[[1 de mayo]], **fiesta menor**, fendo-le honras a [[Sant Salvador]], que se celebra de conchunta con os vecins de [[O Pocino de Charo|o Pocino]] y con [[A Lueza (Charo)|a Lueza]].
*[[6 de chunio]], [[romería]] ta la [[ermita de Sant Salvador (Charo)|ermita de Sant Salvador]], que ye en a corona d'o [[tozal de Charo]].
*[[11 de noviembre]], **Fiesta Mayor''', fendo-le honras a Sant Martín.

## Referencias

## Vinclos externos